માણસા તાલુકાના ચરાડા ગામના કાળાજી અંબાજી ઠાકોર સહિતના લોકો રિક્ષા (જીજે 01 સીજે 392)માં બેસીને વિજાપુર જવા નીકળ્યા હતા. તે દરમિયાન લાડોલથી વિજાપુર તરફ જવાના રસ્તે આઈટીઆઈ નજીક સામેથી પૂરઝડપે આવી રહેલા ટ્રેક્ટરના ચાલકે રિક્ષાને ટક્કર મારી અકસ્માત સર્જ્યો હતો. પલટી ખાઈ ગયેલી રિક્ષામાં ફસાયેલા જયમીન વિક્રમજી ઠાકોર તેમજ અન્ય 4 મુસાફરોને માથા અને શરીરના ભાગે ગંભીર ઇજા થતાં તમામને સારવાર માટે વિજાપુર સિવિલમાં લઈ જવાયા હતા. જ્યાં જયમીન ઠાકોરનું ટૂંકી સારવાર દરમિયાન મોત થયું હતું.